title: 2018 m. liepos 16 d. Komisijos įgyvendinimo reglamentas (ES) 2018/1003, kuriuo iš dalies keičiamas Įgyvendinimo reglamentas (ES) 2017/1152 siekiant paaiškinti ir supaprastinti koreliacijos procedūrą bei pritaikyti prie Reglamento (ES) 2017/1151 pakeitimų (Tekstas svarbus EEE.)

text:
17.7.2018

               LT

               Europos Sąjungos oficialusis leidinys

               L 180/16

         KOMISIJOS ĮGYVENDINIMO REGLAMENTAS (ES) 2018/1003
   2018 m. liepos 16 d.
   kuriuo iš dalies keičiamas Įgyvendinimo reglamentas (ES) 2017/1152 siekiant paaiškinti ir supaprastinti koreliacijos procedūrą bei pritaikyti prie Reglamento (ES) 2017/1151 pakeitimų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 13 straipsnio 6 dalies trečią pastraipą,
   kadangi:

               (1)

               remiantis patirtimi, sukaupta įgyvendinant Komisijos reglamentą (ES) 2017/1151 (2) ir Komisijos įgyvendinimo reglamentą (ES) 2017/1152 (3), tapo akivaizdu, kad tam tikrus pastarojo reglamento elementus reikėtų iš dalies pakeisti;

               (2)

               būtina papildyti esamą atskiros transporto priemonės NEDC CO2 kiekio vertei apskaičiuoti naudojamos interpoliacijos linijos galinių taškų nustatymo metodą. Tie galiniai taškai, kurie reiškia atitinkamai d augiausiai ir mažiausiai CO2 išmetančias bandomąsias transporto priemones, turėtų būti nustatyti taip, kad šių bandomųjų transporto priemonių didžiausios ir mažiausios vertės skirtumas būtų lygus arba didesnis kaip 5 g CO2/km;

               (3)

               kad atskirų transporto priemonių išmetamo CO2 kiekio vertės nebūtų nustatomos remiantis to minimalaus skirtumo neturinčiomis interpoliacijos linijomis, reikėtų, kad šis pakeitimas įsigaliotų nedelsiant;

               (4)

               kai tipui patvirtinti pagal Reglamentą (ES) 2017/1151 naudojamos kelio apkrovos matricų šeimos, atskiros tokiai šeimai priklausančios transporto priemonės NEDC CO2 kiekio vertė turėtų būti apskaičiuojama paprastesniu būdu – kelio apkrovos koeficientai, naudotini NEDC CO2 kiekio vertei apskaičiuoti, turėtų būti nustatyti pagal atskiros transporto priemonės kelio apkrovos koeficientus, nustatytus pagal Reglamentą (ES) 2017/1151;

               (5)

               siekiant nustatyti nekomplektinių N1 klasės transporto priemonių kelio apkrovos koeficientus, kurie būtų naudojami kaip koreliacijos priemonės pradiniai duomenys, reikėtų atsižvelgti į Reglamento (ES) 2017/1151 XII priedo pakeitimą;

               (6)

               siekiant užtikrinti patikimą koreliacijos rezultatą, reikėtų nustatyti, kad prie koreliacijos priemonės pradinių duomenų turi būti priskirtas ir cilindrų skaičius;

               (7)

               pasinaudojant proga tekste reikėtų ištaisyti tam tikras redakcinio pobūdžio klaidas;

               (8)

               šiame reglamente nustatytos priemonės atitinka Klimato kaitos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2017/1152 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 16 d.

            Komisijos vardu

            Pirmininkas

         Jean-Claude JUNCKER

      (1)  OL L 145, 2011 5 31, p. 1.

      (2)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).

      (3)  2017 m. birželio 2 d. Komisijos įgyvendinimo reglamentas (ES) 2017/1152, kuriuo nustatoma dėl reglamentuojamos lengvųjų komercinių transporto priemonių bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Įgyvendinimo reglamentas (ES) Nr. 293/2012 (OL L 175, 2017 7 7, p. 644).

      PRIEDAS
      I priedas iš dalies keičiamas taip:

                  1.

                  punktas 2.3.8.1 pakeičiamas taip:
                  „2.3.8.1.   Kai WLTP kelio apkrovos nustatomos pagal Reglamento (ES) 2017/1151 XXI priedo 4 papildomo priedo 1–4 ir 6 punktus
                  Sukomplektuotų N1 klasės transporto priemonių NEDC kelio apkrovos koeficientai apskaičiuojami pagal 2.3.8.1.1 punkto (transporto priemonės H) ir 2.3.8.1.2 punkto (transporto priemonės L) formules bei pagal toliau išdėstytus a ir b papunkčius.
                  Jei nenurodyta kitaip, formulės taikomos ir modeliuojant, ir atliekant fizinius transporto priemonių bandymus.
                  Tipo patvirtinimo institucija arba, kai taikoma, techninė tarnyba patikrina, ar Reglamento (ES) 2017/1151 XXI priedo 7 papildomo priedo 3.2.3.2.2.3 punkte nurodyta vėjo tunelio įranga yra tinkama Δ(Cd × Af) vertėms tiksliai nustatyti. Jei vėjo tunelio įranga yra netinkama, visoms tos šeimos transporto priemonėms taikoma aukščiausia aerodinaminio pasipriešinimo vertė.

                              a)

                              Tose formulėse nurodyti WLTP kelio apkrovos koeficientai ir bandomosios masės vertės – pagal Reglamentą (ES) 2017/1151 nustatytų interpoliacijos šeimos transporto priemonių H ir L vertės.

                              b)

                              Nepaisant a punkto, jei WLTP transporto priemonės H ir (arba) L ciklo energijos poreikis, nustatytas pagal Reglamento (ES) 2017/1151 XXI priedo 7 papildomo priedo 5 punktą, nėra atitinkamai aukščiausia arba žemiausia NEDC transporto priemonės H ir (arba) L ciklo energijos poreikio vertė, NEDC kelio apkrovos koeficientai nustatomi vienu iš šių būdų:

                                          i)

                                          pagal atskirą interpoliacijos šeimos transporto priemonę, kurios NEDC ciklo energijos poreikis yra atitinkamai didžiausias arba mažiausias;

                                          ii)

                                          remiantis bet kurios iš interpoliacijos šeimos atskirų transporto priemonių kelio apkrovai reikšmingų savybių, t. y. aerodinaminio pasipriešinimo, riedėjimo varžos ir masės, atitinkamai didžiausių arba mažiausių verčių deriniu.

                                    Gamintojas pats renkasi, ar naudoti i papunktyje, ar ii papunktyje nurodytą metodą.

                        B punktas taikomas naujų transporto priemonių tipo patvirtinimui atsižvelgiant į išmetamųjų teršalų kiekį nuo 2019 m. sausio 1 d. arba gamintojo prašymu nuo ankstesnės datos.“;

                  2.

                  punkte 2.3.8.1.1 kaip pirma pastraipa įterpiamas toks sakinys:
                  „Jei ši apskaičiavimo procedūra atskirai transporto priemonei taikoma pagal 4.2.1.4.2 punktą, atskiros NEDC transporto priemonės WLTP kelio apkrovos ir bandomoji masė naudojamos neatsižvelgiant į neprivalomos įrangos poveikį.“;

                  3.

                  2.3.8.1.1. punkto c papunkčio paskutinė pastraipa pakeičiama taip:
                  „čia koeficientas F*2w,H – transporto priemonės H WLTP bandymui nustatytas kelio apkrovos koeficientas F2, apskaičiuojamas neatsižvelgiant į jokios neprivalomos įrangos poveikį.“;

                  4.

                  2.3.8.1.2 punkto c papunkčio paskutinė pastraipa pakeičiama taip:
                  „čia koeficientas F*2w,L – transporto priemonės L WLTP bandymui nustatytas kelio apkrovos koeficientas F2, apskaičiuojamas neatsižvelgiant į jokios neprivalomos įrangos poveikį.“;

                  5.

                  2.3.8.2.1 punkto b papunktis pakeičiamas taip:
                  „b)   NEDC kelio apkrovos koeficientai, kai lentelėse nustatytos NEDC vertės nenaudojamos
                  Kai didžiausioji techniškai leidžiama pakrautos transporto priemonės masė yra ne mažesnė kaip 3 000 kg, gamintojo prašymu NEDC kelio apkrovos koeficientai gali būti nustatomi pagal 2.3.8.1 punktą.“;

                  6.

                  2.3.8.2.2 punktas pakeičiamas taip:
                  „2.3.8.2.2.   Nekomplektinių N1 klasės transporto priemonių kelio apkrovos nustatymas pagal Reglamento (ES) 2017/1151 XII priedo 2.2 punktą
                  Kaip pradiniai modeliavimo koreliacijos priemone duomenys naudotina nekomplektinės N1 klasės transporto priemonės NEDC kelio apkrova, kai reprezentatyviosios transporto priemonės kelio apkrova apskaičiuota pagal Reglamento (ES) 2017/1151 XII priedo 2.2 punktą ir XXI priedo 4 papildomo priedo 5.1 punktą, nustatoma taip:

                        Čia:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              reprezentatyviosios transporto priemonės NEDC kelio apkrovos koeficientai;

                                 T
                                 0

                                    n,R
                                 , T
                                 2

                                    n,R

                              reprezentatyviosios transporto priemonės NEDC traukos stendo koeficientai, nustatyti pagal JT EEK taisyklės Nr. 83 4a priedo 3 lentelę;

                                 AW,L/H, BW,L/H, CW,L/H

                              transporto priemonės traukos stendo koeficientai, naudojami traukos stendui parengti pagal Reglamento (ES) 2017/1151 XXI priedo 4 papildomo priedo 7 ir 8 punktus.

                        Atliekant fizinį transporto priemonės bandymą taikomi pagal JT EEK taisyklės Nr. 83 4a priedo 3 lentelę nustatyti transporto priemonės R NEDC traukos stendo koeficientai.“;

                  7.

                  2.3.8.3 punkte įrašomas šis a papunktis:
                  „2.3.8.3a.   Pagal Reglamentą (ES) 2017/1151 atsižvelgiant į išmetamųjų teršalų kiekį patvirtintų tipų išplėtimas
                  Jei pagal Reglamentą (ES) 2017/1151 atsižvelgiant į išmetamųjų teršalų kiekį patvirtintas tipas išplečiamas dėl to, kad į CO2 interpoliacijos šeimą įtraukta naujų transporto priemonių ir jų NEDC CO2 kiekio vertės yra aukštesnės nei transporto priemonės H arba žemesnės nei transporto priemonės L, koreliacijos tikslais taikomos šios sąlygos:

                              a)

                              jei interpoliacijos šeimos NEDC transporto priemonės H ir transporto priemonės L verčių skirtumas yra ne mažesnis kaip 5 g CO2/km, tai šeimai nustatyta interpoliacijos linija gali būti prailginta su sąlyga, kad NEDC išmetamo CO2 kiekio vertės, nustatytos pagal 3 punktą, naudojant Reglamento (ES) 2017/1151 I priedo 3.1.1 punkte nurodyto WLTP transporto priemonių bandymo pradinius duomenis, yra ne didesnės negu išmetamo CO2 kiekio vertės, nustatytos pagal NEDC interpoliacijos liniją;

                              b)

                              jei NEDC transporto priemonės H ir transporto priemonės L verčių skirtumas yra mažesnis kaip 5 g CO2/km, interpoliacijos linijos prailginti negalima.

                        Taikant a punktą pamatinė išmetamo CO2 kiekio vertė nustatoma be atrankos, nurodytos 3.1.1.2 ir 3.2.6 punktuose.
                  Taikant b punktą arba jei a punkte nurodyta pamatinė išmetamo CO2 kiekio vertė yra virš interpoliacijos linijos, transporto priemonės H ir transporto priemonės L NEDC vertė nustatoma pagal šio priedo 2 ir 3 punktus.
                  A punktas taikomas naujų tipų naujiems išplėtimams, suteikiamiems nuo 2019 m. sausio 1 d., arba gamintojo prašymu nuo ankstesnės datos.“;

                  8.

                  2.4 punkto 1 lentelė iš dalies keičiama taip:

                              a)

                              66 įrašo pirmos skilties tekstas pakeičiamas šiuo tekstu:
                              „Interpoliacijos šeimos identifikavimo numeris“;

                              b)

                              įterpiamas toks 68 įrašas:

                                          „68

                                          Cilindrų skaičius

                                          —

                                          Gamintojo deklaracija

                                             Skaičius (pateikiamas vėliausiai nuo 2019 m. sausio 1 d.)“

                  9.

                  3.1.1.1 punkto c papunkčio i įtrauka pakeičiama taip:

                              „(i)

                              interpoliacijos šeimos identifikavimo numeris;“;

                  10.

                  3.1.4 punkto pirma pastraipa pakeičiama taip:
                  „Nekomplektinių N1 klasės transporto priemonių atveju reprezentatyviosios transporto priemonės (transporto priemonė RMSV) sumodeliuotas NEDC bandymas atliekamas naudojant koreliacijos priemonę ir atitinkamus 2.4 punkte nurodytoje matricoje įrašytus pradinius duomenis, susijusius su transporto priemone H arba L, nelygu kurios iš jų ciklo energijos poreikis artimiausias reprezentatyviosios transporto priemonės ciklo energijos poreikiui, nustatytam pagal 4.2.1.5 punktą.“;

                  11.

                  3.3.1 punkto paskutinėje pastraipoje pateikta apibrėžtis pakeičiama taip:

                              „CO2,AF,H

                              transporto priemonės H koregavimo koeficientas, apskaičiuotas kaip pagal 3.2 punktą nustatytos NEDC CO2 kiekio vertės ir 3.1.2 punkte nurodyto koreliacijos priemone sumodeliuoto NEDC bandymo rezultato arba, jei taikoma, fizinio matavimo rezultato santykis.“;

                  12.

                  3.3.2 punkto paskutinėje pastraipoje pateikta apibrėžtis pakeičiama taip:

                              „CO2,AF,L

                              transporto priemonės L koregavimo koeficientas, apskaičiuotas kaip pagal 3.2 punktą nustatytos NEDC CO2 kiekio vertės ir 3.1.3 punkte nurodyto koreliacijos priemone sumodeliuoto NEDC bandymo rezultato arba, jei taikoma, fizinio matavimo rezultato santykis.“;

                  13.

                  3.3.3 punkto paskutinėje pastraipoje pateikta apibrėžtis pakeičiama taip:

                              „CO2,AF,R

                              transporto priemonės RMSV koregavimo koeficientas, apskaičiuotas kaip pagal 3.2 punktą nustatytos NEDC CO2 kiekio vertės ir 3.1.3 punkte nurodyto koreliacijos priemone sumodeliuoto NEDC bandymo rezultato arba, jei taikoma, fizinio matavimo rezultato santykis.“;

                  14.

                  4.2.1.4 punktas pakeičiamas taip:
                  „4.2.1.4.   Atskiros WLTP interpoliacijos šeimos transporto priemonės kelio apkrovos apskaičiavimas
                  4.2.1.4.1.   Kelio apkrovos koeficientai, apskaičiuoti pagal NEDC transporto priemones H ir L
                  Transporto priemonių H ir L kelio apkrovos koeficientai F0,n, F1,n ir F2,n, nustatyti pagal 2.3.8 punktą, žymimi atitinkamai F0n,H, F1n,H bei F2n,H ir F0n,L, F1n,L bei F2n,L.
                  Atskiros transporto priemonės kelio apkrovos koeficientai f0n,ind, f1n,ind ir f2n,ind apskaičiuojami pagal toliau pateiktas formules.

                     1a formulė

                  Tvirtinant naujus tipus atsižvelgiant į išmetamųjų teršalų kiekį nuo 2019 m. sausio 1 d. arba gamintojo prašymu ankstesnės datos kelio apkrovos koeficientai apskaičiuojami pagal toliau pateiktas formules.

                     1b formulė

                  Arba, jei (TMn,H · RRn,H – TMn,L · RRn,L) = 0, arba, jei taikoma, (RMn,H · RRn,H – RMn,L · RRn,L) = 0, naudojama 2 formulė:

                     2 formulė

                  f0n,ind = F0n,H – ΔF0n

                  f1n,ind = F1n,H

                  arba, jei Δ[Cd · Af]LH,n = 0, naudojama 3 formulė:

                     3 formulė

                  f2n,ind = F2n,H – ΔF2n

                     čia,

                              ΔF0,n = F0n,H – F0n,L

                              ΔF2,n = F2n,H – F2n,L

                        4.2.1.4.2.   Kelio apkrovos koeficientai, apskaičiuoti pagal atskirų transporto priemonių WLTP kelio apkrovos koeficientus
                  Tvirtinant naujus tipus nuo 2019 m. sausio 1 d. arba pradedant eksploatuoti visas naujas transporto priemones nuo 2020 m. sausio 1 d. arba gamintojo prašymu nuo ankstesnės datos atskirų transporto priemonių NEDC kelio apkrovos apskaičiuojamos pagal tos transporto priemonės WLTP kelio apkrovos koeficientus visais šiais atvejais:

                              a)

                              jei išmetamo CO2 kiekio vertė, ciklo energijos poreikis arba kuris nors iš kelio apkrovos koeficientų f0, f1 arba f2, apskaičiuotų pagal 4.2.1.4.1. punktą, turi būti ekstrapoliuojamas remiantis NEDC transporto priemone H arba L;

                              b)

                              jei NEDC transporto priemonių H ir L kelio apkrovos koeficientai apskaičiuoti pagal kitas kelio apkrovos šeimas;

                              c)

                              jei atskira transporto priemonė priklauso kitai kelio apkrovos šeimai negu NEDC transporto priemonės H ir (arba) L;

                              d)

                              jei atskira transporto priemonė priklauso kelio apkrovos matricos šeimai.

                        Taikant a–d punktus NEDC kelio apkrovos koeficientai apskaičiuojami pagal 2.3.8.1.1 punkte pateiktas formules ir jas taikant nuorodos į transporto priemonę H laikomos nuorodomis į atskirą transporto priemonę.
                  Taikant a punktą CO2 kiekio vertė gali būti ekstrapoliuojama tik jei NEDC transporto priemonės H ir transporto priemonės L verčių skirtumas yra ne mažesnis nei 5 g CO2/km. Tokiu atveju interpoliacijos linija gali būti ekstrapoliuota ne daugiau kaip 3 g CO2/km virš transporto priemonės H arba žemiau transporto priemonės L išmetamo CO2 kiekio vertės. Jei ekstrapoliacija yra didesnė kaip 3 g CO2/km arba jei NEDC transporto priemonių H ir L verčių skirtumas yra mažesnis kaip 5 g CO2/km, gamintojas tai šeimai turi nustatyti naują interpoliacijos liniją pagal šio priedo 2 ir 3 punktus.“;

                  15.

                  4.2.1.6 punktas išbraukiamas.


title: 2018 m. rugpjūčio 27 d. Komisijos įgyvendinimo reglamentas (ES) 2018/1209 dėl tam tikrų prekių klasifikavimo Kombinuotojoje nomenklatūroje

text:
30.8.2018

                  LT

                  Europos Sąjungos oficialusis leidinys

                  L 220/7

         KOMISIJOS ĮGYVENDINIMO REGLAMENTAS (ES) 2018/1209
         2018 m. rugpjūčio 27 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 27 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Avalynė (vadinamieji šokių bateliai), dengianti pėdą, tačiau nedengianti blauzdos, su atviru batviršiu.
                        Avalynė pagaminta iš vieno ties padu ir užkulniu susiūto tekstilės medžiagos gabalo su tekstilės pamušalu. Prie pado prisiūti du odos gabalėliai: vienas – ties pado pagalvėle, kitas – ties kulnu.
                        Priekinėje pado dalyje tekstilės medžiaga paraukta, kad pirštus gaubianti batelio dalis būtų apvalios formos.
                        Tekstilės medžiaga tarp abiejų prie pado prisiūtų odos gabalėlių paraukta ir elastinga dėl avalynės viduje įsiūtos tamprios juostelės, kuri skirta tam, kad šokant padas įsitemptų nuo pirštų iki kulno.
                        Avalynės vidinėje pusėje virš odos gabalėlių įsiūtos dvi tekstilės medžiaga padengtos akyto putplasčio detalės, kurios šiek tiek didesnės už odos gabalėlius, tačiau mažesnės už padą, kuris avint avalynę liečiasi su žeme.
                        Atviras batviršis gali būti suveržtas elastine virvele.
                        Ties užkulniu prisiūtos dvi elastinės juostelės, kuriomis avalynė tvirtinama prie kojos.
                        Avint avalynę (apsiavus ir stovint ant žemės), avalynės dalies, kuri liečiasi su žeme ir nedengia pėdos šonų ir viršaus, apie 33 % sudaro oda, o apie 67 % – tekstilės medžiagos.
                        Žr. paveikslus (*1).

                        6405 20 99

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 64 skirsnio 4 pastaba ir KN kodus 6405 , 6405 20  ir 6405 20 99  atitinkančiais prekių aprašymais.
                        Vadovaujantis 64 skirsnio 1 pastabos b punktu dirbinys laikytinas 64 skirsniui priskirtinu dirbiniu, nes prie jo išorinio pado yra prisiūtų detalių. Be to, dėl avalynės priekinės dalies paraukimo pirštus gaubianti pado dalis yra apvalios formos ir gana kieta.
                        Batviršio medžiaga sudaro ir dalį pado, todėl, siekiant atskirti batviršį nuo pado, padu laikoma avalynės dalis, kuri nedengia pėdos kraštų ir viršaus (taip pat žr. Suderintos sistemos (SS) paaiškinimų 64 skirsnio paaiškinimų Bendrųjų nuostatų D dalyje pateiktą batviršio apibrėžtį).
                        Laikytina, kad išorinis padas pagamintas iš tekstilės medžiagos, nes avint avalynę (apsiavus ir stovint ant žemės) su žeme liečiasi didžiausias šios medžiagos paviršiaus plotas, kaip apibrėžta 64 skirsnio 4 pastaboje (taip pat žr. SS paaiškinimų 64 skirsnio paaiškinimų Bendrųjų nuostatų C dalį).
                        Todėl dirbinys laikytinas kita avalyne su batviršiais ir išoriniais padais iš tekstilės medžiagų ir jam priskirtinas KN kodas 6405 20 99 .

               (*1)  Paveikslai pateikiami tik dėl informacijos.


title: 2018 m. rugsėjo 6 d. Komisijos įgyvendinimo reglamentas (ES) 2018/1217, kuriuo dėl konkurso tvarka parduodamų nugriebtų pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080

text:
7.9.2018

                  LT

                  Europos Sąjungos oficialusis leidinys

                  L 226/1

         KOMISIJOS ĮGYVENDINIMO REGLAMENTAS (ES) 2018/1217
         2018 m. rugsėjo 6 d.
         kuriuo dėl konkurso tvarka parduodamų nugriebtų pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį,
         kadangi:

                     (1)

                     kad būtų nustatytas nugriebto pieno miltelių, kuriems taikoma Komisijos įgyvendinimo reglamentu (ES) 2016/2080 (3) numatyta konkurso tvarka, kiekis, to reglamento 1 straipsnyje nustatytas terminas, iki kurio nugriebto pieno milteliai turėjo būti atvežti į valstybės sandėlius;

                     (2)

                     atsižvelgiant į dabartinę padėtį pieno ir pieno produktų rinkoje, susidariusią dėl iki įprasto lygio pakilusių kainų ir didelio intervencinių atsargų kiekio, tikslinga pakeisti atvežimo į sandėlį datą ir pardavimui skirti papildomą nugriebto pieno miltelių kiekį;

                     (3)

                     todėl Įgyvendinimo reglamentas (ES) 2016/2080 turėtų būti atitinkamai iš dalies pakeistas;

                     (4)

                     siekiant, kad nugriebto pieno miltelius būtų galima nedelsiant parduoti, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/2080 1 straipsnyje data „2016 m. birželio 1 d.“ pakeičiama data „2016 m. liepos 1 d.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 6 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. rugsėjo 6 d. Komisijos įgyvendinimo reglamentas (ES) 2018/1218, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
7.9.2018

                  LT

                  Europos Sąjungos oficialusis leidinys

                  L 226/3

         KOMISIJOS ĮGYVENDINIMO REGLAMENTAS (ES) 2018/1218
         2018 m. rugsėjo 6 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2018 m. rugpjūčio 28 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 6 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 III priedo išbraukiamas šis įrašas:

                           „201.

                           TAJI INDUSTRIAL COMPLEX. Adresas: P.O. Box 526, Baghdad/Alwyiyah Kadhmiyah/Taji, Baghdad, Iraq.“


title: 2018 m. rugsėjo 27 d. Komisijos įgyvendinimo reglamentas (ES) 2018/1302, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
28.9.2018

                  LT

                  Europos Sąjungos oficialusis leidinys

                  L 244/79

         KOMISIJOS ĮGYVENDINIMO REGLAMENTAS (ES) 2018/1302
         2018 m. rugsėjo 27 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2018 m. rugsėjo 24 d. Jungtinių Tautų Saugumo Tarybos Sankcijų komitetas nusprendė pašalinti tris įrašus iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 27 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 169, 2003 7 8, p. 6.

            PRIEDAS
            Reglamento (EB) Nr. 1210/2003 III priede išbraukiami šie įrašai:

                           „61.

                           IRAQI FAIRS ADMINISTRATION. Adresas: Baghdad International Fair, Al Mansour, P.O. Box 6188, Baghdad, Iraq.“

                           „151.

                           STATE ENTERPRISE FOR SHOPPING CENTRES. Adresai: (a) P.O. Box 3095, Al Wahda District, Khalid Bin Al Waleed St., Baghdad, Iraq; (b) P.O. Box 3095, Andalus Square, Baghdad, Iraq.“

                           „195.

                           STATE TRADING COMPANY FOR CONSTRUCTION MATERIALS. Adresai: (a) P.O. Box 602-5720, Baghdad, Iraq; (b) Al-Karradah Al Sharkiya, P.O. Box 5720, Baghdad, Iraq.“


title: 2018 m. rugsėjo 27 d. Komisijos įgyvendinimo reglamentas (ES) 2018/1300, kuriuo dėl Norvegijos kilmės pieno produktų importo licencijų iš dalies keičiamas Reglamentas (EB) Nr. 2535/2001 ir leidžiama nuo jo nukrypti

text:
28.9.2018

                  LT

                  Europos Sąjungos oficialusis leidinys

                  L 244/6

         KOMISIJOS ĮGYVENDINIMO REGLAMENTAS (ES) 2018/1300
         2018 m. rugsėjo 27 d.
         kuriuo dėl Norvegijos kilmės pieno produktų importo licencijų iš dalies keičiamas Reglamentas (EB) Nr. 2535/2001 ir leidžiama nuo jo nukrypti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
         kadangi:

                     (1)

                     Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų, sudaryto remiantis Europos ekonominės erdvės susitarimo 19 straipsniu ir patvirtinto Tarybos sprendimu (ES) 2018/760 (2), IV priede numatyta įvesti naujas pieno produktų kvotas;

                     (2)

                     šis susitarimas įsigalioja trečio mėnesio po to, kai deponuojamas paskutinis patvirtinimo dokumentas, pirmą dieną. Apie paskutinį patvirtinimo dokumentą Norvegija pranešė 2018 m. liepos 16 d. Taigi naujieji kvotų kiekiai bus taikomi nuo 2018 m. spalio 1 d.;

                     (3)

                     Komisijos reglamento (EB) Nr. 2535/2001 (3) 14 straipsnio 1 dalies b punkte numatyta, kad birželio 1–10 d. pateiktas paraiškas licencijoms gauti galima naudoti importui liepos 1 d. – gruodžio 31 d. laikotarpiu. Todėl šiuo susitarimu leistoms pradėti naudoti naujoms kvotoms turėtų būti nustatytas naujas paraiškų pateikimo ir importo licencijų išdavimo laikotarpis. Be to, 2018 m. tų licencijų galiojimo laikotarpis turėtų prasidėti nuo jų išdavimo dienos;

                     (4)

                     Reglamento (EB) Nr. 2535/2001 2 antraštinės dalies I skyriaus 2 skirsnyje numatyta, kad importo licencijų pareiškėjus turi iš anksto patvirtinti valstybės narės, kurioje jie yra įsisteigę, kompetentinga institucija. Atitinkami prašymai pateikiami iki kiekvienų metų balandžio 1 d. Būtina numatyti ad hoc procedūrą, pagal kurią dar nepatvirtinti pareiškėjai galėtų prašyti patvirtinimo naujų importo kvotų, kurias leidžiama pradėti naudoti nuo 2018 m. spalio 1 d., tikslais. Reikėtų numatyti atitinkamas nuo Reglamento (EB) Nr. 2535/2001 8, 9 ir 10 straipsnių nukrypti leidžiančias nuostatas;

                     (5)

                     atitinkamai reikėtų iš dalies pakeisti Reglamentą (EB) Nr. 2535/2001 ir numatyti nukrypti leidžiančias nuostatas;

                     (6)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 2535/2001 pakeitimas
            Reglamentas (EB) Nr. 2535/2001 iš dalies keičiamas taip:

                        a)

                        5 straipsnio h punktas pakeičiamas taip:

                                    „h)

                                    Tarybos sprendimu 2011/818/ES (*1) patvirtinto Europos Sąjungos ir Norvegijos Karalystės susitarimo V priede numatytomis kvotomis ir Tarybos sprendimu (ES) 2018/760 (*2) patvirtinto Europos Sąjungos ir Norvegijos Karalystės susitarimo (toliau – Susitarimai su Norvegija) IV priede numatytomis kvotomis;

                        b)

                        19 straipsnio 1 dalies g punktas pakeičiamas taip:

                                    „g)

                                    Susitarimų su Norvegija 9 punkte nurodytomis taisyklėmis;“;

                        c)

                        I priedo I.H punktas pakeičiamas šio reglamento priedo tekstu.

            2 straipsnis
            Nuo Reglamento (EB) Nr. 2535/2001 nukrypti leidžiančios nuostatos

               1.   Nukrypstant nuo Reglamento (EB) Nr. 2535/2001 14 straipsnio 1 dalies b punkto, kvotoms, kurių eilės numeriai yra 09.4228 ir 09.4229 ir kurios yra nurodytos to reglamento I priedo I.H punkte, 2018 m. nustatomas papildomas paskirstymo laikotarpis, jei yra įvykdomos šios sąlygos:

                           a)

                           importo licencijų paraiškos pateikiamos 2018 m. spalio 1–8 d. laikotarpiu;

                           b)

                           valstybės narės ne vėliau kaip 2018 m. spalio 15 d. praneša Komisijai apie bendrus visose paraiškose nurodytus kiekius, išreikštus kilogramais įskaitant informaciją apie tai, kad pranešamų duomenų nėra) ir suskirstytus pagal eilės numerį;

                           c)

                           importo licencijos išduodamos nuo 2018 m. spalio 23 d. iki 2018 m. spalio 31 d.

               2.   Nukrypstant nuo Reglamento (EB) Nr. 2535/2001 16 straipsnio 3 dalies, 2018 m. spalio mėn. išduotos importo licencijos šio straipsnio 1 dalyje nurodytoms kvotoms galioja nuo jų išdavimo dienos iki 2018 m. gruodžio 31 d.

               3.   Nukrypstant nuo Reglamento (EB) Nr. 2535/2001 8 straipsnio, produktų importui 2018 m. spalio 1 d. – gruodžio 31 d. ir 2019 m. sausio 1 d. – birželio 30 d. laikotarpiais pagal šio straipsnio 1 dalyje nurodytas kvotas, importo licencijų pareiškėjai, kurie dar nėra patvirtinti pagal Reglamento (EB) Nr. 2535/2001 8, 9 ir 10 straipsnius, 2018 m. spalio 1–8 d. laikotarpiu pateikia valstybės narės, kurioje jie yra įsisteigę ir yra registruoti PVM tikslais, kompetentingoms valdžios institucijoms patvirtinimo prašymą kartu su dokumentu, įrodančiu, kad 2017 ir 2018 metais į Sąjungą importavo arba iš jos eksportavo ne mažiau nei 25 tonas pieno produktų, nurodytų Kombinuotosios nomenklatūros 04 skirsnyje.

               4.   Nukrypstant nuo Reglamento (EB) Nr. 2535/2001 9 straipsnio, iki 2018 m. spalio 12 d. valstybių narių kompetentingos valdžios institucijos praneša pareiškėjams apie šio straipsnio 3 dalyje nurodytos patvirtinimo procedūros rezultatą ir, jei suteikia patvirtinimą, – nurodo patvirtinimo numerį. Patvirtinimas galioja iki 2019 m. birželio 30 d., ir šio straipsnio 1 dalies tikslais laikomas galiojančiu nuo 2018 m. spalio 1 d.

               5.   Nukrypstant nuo Reglamento (EB) Nr. 2535/2001 10 straipsnio1 dalies, iki 2018 m. spalio 19 d. valstybių narių kompetentingos valdžios institucijos praneša Komisijai apie importuotojų, kurie buvo patvirtinti pagal šio straipsnio 3 ir 4 dalį, sąrašus. Tame pranešime nurodomas patvirtintų importuotojų patvirtinimo numeris, pavadinimas, adresas, telefono numeris ir el. pašto adresas. Komisija tuos sąrašus perduoda kitų valstybių narių kompetentingoms valdžios institucijoms.

            3 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. spalio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2018 m. gegužės 14 d. Tarybos sprendimas (ES) 2018/760 dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 129, 2018 5 25, p. 1).

            (3)  2001 m. gruodžio 14 d. Komisijos reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (OL L 341, 2001 12 22, p. 29).

            (*1)  2011 m. lapkričio 8 d. Tarybos sprendimas 2011/818/ES dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų, pasiekto pagal Europos ekonominės erdvės susitarimo 19 straipsnį, sudarymo (OL L 327, 2011 12 9, p. 1).

            (*2)  2018 m. gegužės 14 d. Tarybos sprendimas (ES) 2018/760 dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 129, 2018 5 25, p. 1).“;

            PRIEDAS

               „I.H

                  TARIFINĖS KVOTOS PAGAL SUSITARIMUS SU NORVEGIJA

                  Metinė kvota, taikoma nuo sausio 1 d. iki gruodžio 31 d. – kiekis tonomis

                  Taikomas muitas: išimtis

                              Kvotos eilės numeris

                           09.4228

                           09.4229

                           09.4179

                              Aprašymas
                               (*1)

                           Išrūgos ir pakeistų savybių išrūgos, koncentruotos arba nekoncentruotos, į kurias pridėta arba nepridėta cukraus ar kitų saldiklių

                           Išrūgų ir pakeistų savybių išrūgų miltelių, granulių arba kitokio pavidalo sausieji produktai, į kuriuos nepridėta cukraus ar kitų saldiklių, kurių sudėtyje esančių baltymų kiekis (azoto kiekis × 6,38) ne didesnis kaip 15 % masės, o riebumas ne didesnis kaip 1,5 % masės

                           Sūriai ir varškė

                              Kombinuotosios nomenklatūros kodas

                           0404 10

                           0404 10 02

                           0406

                           Kiekis 2018 m. spalio – gruodžio mėn.

                           313

                           788

                           Netaikoma

                              2019 ir vėlesnių metų metinis kiekis

                           1 250

                           3 150

                           7 200

                           Kiekis sausio – birželio mėn.

                           625

                           1 575

                           3 600

                           Kiekis liepos – gruodžio mėn.

                           625

                           1 575

                           3 600

               (*1)  Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik nurodomojo pobūdžio, o šiame priede pateiktos lengvatinės tvarkos taikymas nustatomas pagal KN kodus.“